সোমবার হাসিনার বিরুদ্ধে রায় ঘোষণা করবে ট্রাইব্যুনাল!

ওয়েব ডেস্ক : ২০২৪ সালের জুলাই মাসে উত্তাল হয়েছিল বাংলাদেশ (Bangladesh)। কোটা আন্দোলনকে ঘিরে উত্তপ্ত হয়ে উঠেছিল গোটা দেশ। সেই আন্দোলনে পুলিশের গুলিতে মৃত্যু হয়েছিল বহু বিক্ষোভকারীর। তার দায় চেপেছিল বাংলাদেশের তৎকালীন প্রধানমন্ত্রী শেখ হাসিনার (Sheikh Hasina) উপর। সেই মামলায় সোমবার শেখ হাসিনা-সহ তিন আসামির বিরুদ্ধে রায় ঘোষণা করবে আন্তর্জাতিক অপরাধ ট্রাইব্যুনাল। আর তা সরাসরি সপ্রচারিত হবে। এমনকি বড় পর্দায় এই রায় দেখানো হবে রাজধানী ঢাকার বিভিন্ন জায়গায়। তবে এই রায়ের আগে আওয়ামি লিগের তরফে ‘কমপ্লিট শাটডাউন’-এর কথা বলা হয়েছে।

ফলে রায় ঘোষণার সময় বা পরে আওয়ামি লিগের (Awami League) নেতাকর্মীরা নাশকতা চালাতে পারে বলে আশঙ্কা করা হচ্ছে। ফলে এই ধরণের নাশকতা রুখতে ও ট্রাব্যুনালের নিরাপত্তা আরও জোরদার করতে সেনাকে চিঠি দেওয়া হয়েছে বলে খবর। জানা য়াচ্ছে, ইতিমধ্যে কোনও ধরণের অপ্রীতিকর ঘটনা রুখতে বেশ কয়েকটি জেলায় মোতায়েন করা হয়েছে বিজিবি।

আরও খবর : জেন-জিদের বিক্ষোভে উত্তাল মেক্সিকো!

আজ যাদের বিরুদ্ধে রায় ঘোষণা করবে আন্তর্জাতিক ট্রাইব্যনাল তারা হলেন, বাংলাদেশের তৎকালীন প্রধানমন্ত্রী শেখ হাসিনা (Sheikh Hasina), স্বরাষ্ট্রমন্ত্রী আসাদুজ্জামান খান কামাল এবং পুলিশের সাবেক মহাপরিদর্শক (আইজিপি) চৌধুরী আবদুল্লাহ আল-মামুন। প্রসঙ্গত, বেশ কয়েকদিন ধরে ঢাকা সহ বেশ কিছু জায়গায় নাশকতার খবর সামনে এসেছে। সেই কারণে আজ রায় ঘোষণার আগে নিরাপত্তাকে আরও আঁটসাঁট করা হয়েছে।

ঢাকার এক পুলিশ আধিকারিক বলেছেন, বিভিন্ন জায়গায় ইতিমধ্যে বাহিনীকে মোতায়েন করা হয়েছে। রাজধানী ঢাকা ও নিকটবর্তী এলাকায় ১৪ প্লাটুন বিজিবি মোতায়েন করা হয়েছে। অন্যদিকে বাংলাদেশের গণঅভ্যুত্থানের সময় যে মৃত্যুর ঘটনা ঘটেছে, তার জন্য তিন আসামির বিরুদ্ধে যাতে সঠিক ন্যায়বিচার হয় তার দাবি করেছেন বিএনপি মহাসচিব মির্জা ফখরুল ইসলাম আলমগির।